Advies en raad vir 'n padltoer van Sabie na die Namaqua Nasionale Park, Weskus tot by Velddrif - Forum Topic
Total Views: 83 541 599
Forums / Tours / Advies en raad vir 'n padltoer van Sabie na die Namaqua Nasionale Park, Weskus tot by Velddrif
13 Jun 2021 @ 12:38:34 pm
Ek en my vrou is albei pensioenarisse en gaan dié jaar gaan blommekyk in die Namaqualand, ek is bespreek by die Skilpadruskamp in die Namaqua NP van 13 tot 17 September. Ons ken glad nie dié deel van die land nie en wil graag daarheen toer vanaf Sabie (Mpumalanga) via die Oos Vrystaat na Kimberley, Upington, Augrabies NP, Springbok tot by die Namaqua NP. Na 'n week hier met die Weskus af tot by Velddrif, daarna terug huis toe. Ons het 4 tot 5 weke en toer met 'n Ford Ranger LTX 4X4 met 'n Skipper Oyster LTX op die haak. Ons sal graag op veilige plekke wil oortstaan vir 'n nag of meer afhangende van besienswaardighede in die omgewing, kampplekke op plase blyk ook 'n goeie opsie te wees. Enige raad en advies sal opreg waardeer word. Baie dankie!
14 Jun 2021 @ 07:48:13 am
More Dolfie hoop jy kom reg gaan kyk ook by 4x4 community forum baie drade oor dit wat jy wil doen die onderwerpe le onder streke
14 Jun 2021 @ 13:15:46 pm
gooi Diesel By die Ko ops in hulle is die goedkoopste en dra almal nou 50 ppm.
Met my laaste trip het ek gebel en pryse gekry voor ek gery het en so by die goedkoopste plek in gegooi.. Geniet die trip
14 Jun 2021 @ 16:32:51 pm
My aanbeveling vir die eerste been van jou reis is 'n paar dae by Drakensville. Dit is 'n gemaklike rit via Badplaas, Ermelo, Newcastle, Ladysmith en Bergville.
Vandaar kan jy verder deur die Oos Vrysaat toer. Ons het lekker gekamp by Shumba Valley Guest Farm net buite Fouriesburg. Jy kan oorweeg om vir 'n dag na Kahtse Dam te ry. Moeitewerd.
Dalk kan jy 'n dag of twee by Little Rock buite Ladybrand ook staan.
Zastron sal my laaste stop wees voor ek die Oos Vrystaat verlaat na Gariep Dam. Daar is 'n oulike kampplek teen die berg. Kan nou op die naam kom nie.
Ek weet nie wat is die huidige toestand van die paaie in die Oos Vrystaat nie. Paar jaar gelede was dit goed.
15 Jun 2021 @ 05:49:32 am
Verder suid van Springbok op die N7 is Rondeberg karavaanpark. Bly daar 'n paar dae oor om die omgewing te verken. Dit is 22km noord van Clanwilliam.
15 Jun 2021 @ 07:24:41 am
Stel voor julle stop ook by Malkoppan naby Lambertsbaai. Julle kan dan oorkant die pad by die Muisbosskerm hulle bekende ete geniet. Dit is "n seekosfees en ek kan dit hoogs aanbeveel. Strandfontein het ook goeie kampplekke met privaat ablusie. By Velddrif kan julle by Stywe Lyne oorbly.
29 Jun 2021 @ 17:01:23 pm
BAIE DANKIE aan almal vir julle insette, ons waardeer dit opreg.
Ek sal terugvoer gee na die toer.
30 Jun 2021 @ 11:53:10 am
Dolfie, jy praat nou so reg in my agterplaas in. Ek kan jou lank besig hou met advies, maar die enigste advies wat tel is dat jou toer TE KORT is. Mens besoek nie die Namakwa deur te stop-n-ry nie. Jy moet die lug en die plek IN-ASEM.